**Cofnodion cyfarfod Mudiadau Dathlu’r Gymraeg**

4 Gorffennaf 2018, 10yb
Canolfan yr Urdd (Bae Caerdydd), Swyddfa’r Urdd (Bangor), Swyddfa Mudiad Meithrin (Aberystwyth)

1. **Croeso ac ymddiheuriadau**

**Presennol:** Dafydd Idris, Carys Moseley, Janice Morris, Colin Nosworthy, Penri Williams

**Ymddiheuriadau:** Heledd ap Gwynfor, Hywel Llŷr, Ceri McEvoy, Gwenllian Lansdown-Davies, Rebecca Williams

Cadeiriwyd y cyfarfod gan Penri yn absenoldeb Rebecca a Ceri.

1. **Cofnodion cyfarfod 23 Mai a materion yn codi**

Roedd trefniadau diogelu data wedi’u trafod gyda Sioned Hâf.

Mae’r cyfrif swyddfa@dathlu.cymru <mailto:swyddfa@dathlu.cymru> wedi’i greu; o fewn y cyfrif hwnnw mae rhestr e-bostio gyfredol Dathlu’r Gymraeg; ni ddylai fod unrhyw fersiynau eraill o’r rhestr e-bostio.

Derbyniwyd polisi preifatrwydd y Mudiad Meithrin gan Hywel Llŷr.

1. **Diwrnod Shwmae Su’mae 2018**

Gofynnwyd a oedd gan bobl syniadau am y diwrnod. Mae Sioned Hâf wedi cytuno i’w drefnu ar ein rhan eto eleni. Penderfynwyd y dylai Gwenllian gysylltu gyda Rebecca a Sioned. Dyddiad y Diwrnod yw’r 15fed o Hydref.

1. **Cynhadledd 2018: Bil y Gymraeg**

Ni chafwyd ymateb oddi wrth Eluned Morgan i’r gwahoddiad am gyfarfod ynghylch Bil y Gymraeg, er y byddid wedi disgwyl ymateb erbyn y 21ain o Fehefin.

Trafodwyd yr amser gorau i gynnal y gynhadledd yng ngoleuni’r ffaith na fydd deddfwriaeth yn cael ei gyflwyno tan wanwyn 2019. Credwn na ellir aros hyd nes i’r Llywodraeth gyhoeddi’r ddeddfwriaeth. Ar sail hyn awgrymwyd mis Tachwedd 2018, yn benodol naill ai dydd Iau 15fed neu ddydd Iau 22ain.

O ran teitl posib awgrymwyd ‘Deddfu dros y Gymraeg – ble nesa?’

Nodwyd bod angen anfon gwahoddiad nawr at Weinidog y Gymraeg, sef Eluned Morgan, a chynrychiolydd o bob plaid.

1. **Y Grŵp Trawsbleidiol ar yr Iaith Gymraeg**

Mae swyddfa Dai Lloyd AC wrthi’n ail-gofrestru’r Grŵp Trawsbleidiol Plaid Cymru’n gwneud nawr.

Ar ôl cyfarfod heno, fe fydd cyfarfod nesaf y Grŵp ym mis Medi neu fis Hydref. Anfonwyd rhestr o bedwar pwnc at Dai Lloyd AC. Trafodwyd un o’r rheiny, sef Hanes a Threftadaeth, gan nodi fod gan amryw o sefydliadau broblem o ran Cymreictod, e.e. erydiad y Gymraeg yn Sain Ffagan.

Awgrymwyd un pwnc ychwanegol, sef cynnig gwersi Cymraeg i ffoaduriaid a cheiswyr lloches.

1. **ELEN**

Cynhelir cyfarfod blynyddol ELEN ym Melffast ym mis Tachwedd.

1. **Adroddiad y Trysorydd**

Mae hi’n ddiwedd y flwyddyn ac mae £3134 yn y banc.

1. **Ymgynghoriadau**

Mae gan Bwyllgor Diwylliant y Cynulliad ymgynghoriad ar Adolygiad S4C. Gofynnodd Colin a allai mudiadau gefnogi datganoli darlledu wrth ymateb iddo.

1. **Unrhyw fater arall**

Mae Ras yr Iaith yn cychwyn yn Wrecsam heddiw ac yn gorffen yng Nghaerffili ddydd Gwener.

1. **Dyddiad y cyfarfod nesaf**

Fe fydd y cyfarfod nesaf yn Gyfarfod Blynyddol ac fe fydd yn digwydd ar y 5ed o Fedi 2018 am 10 y bore yng Nghanolfan yr Urdd (Bae Caerdydd), Swyddfa’r Urdd (Bangor), a Swyddfa Mudiad Meithrin (Aberystwyth).